
„Acapararea și înstrăinarea 
terenurilor agricole”, subiect 
interzis 

„Acapararea şi înstrăinarea terenurilor agricole” 


reprezintă un subiect interzis la Biblioteca 
Judeţeană Dinicu Golescu Argeş, afirmă Aurelian 

Mircea Geoană 
contra Oana 
Stancu și PSD 


La dezbaterea cu 
Mircea Geoană de la 
Antena 3 TV, pe lîngă 
[...] 


ACTUALITATE 


Târgul de 
Crăciun 
de la 


Brașov, 
"un nou 
concept, 


Buliga-Ştefănescu, doctor în agronomie şi autor al 
unei cărţi cu acest subiect. 


Într-un email trimis redacţiei cotidianul.ro, dr. Buliga 
Ştefănescu scrie: 


Preşedintele Klaus Werner Iohannis afirma, în 2016, că 
„20% din terenul agricol nu mai aparţine 
românilor”. 


În calitate de doctor în agronomie, am tresărit şi am privit, 
cu aceeaşi îngrijorare ca preşedintele, această stare de fapt. 
Am solicitat clarificări din partea instituţiilor abilitate cu 
privire la situaţia reală a terenurilor care nu mai aparţin 
cetăţenilor români şi am încercat să înţeleg motivele pentru 
care această „îngrijorare” a rămas la nivelul unei simple 


afirmaţii „electorale”. 


Întreaga mea activitate, desfăşurată pe parcursul a doi ani, s- 
a concretizat într-o cercetare intitulată „Acapararea şi 
înstrăinarea terenurilor agricole”. Primul volum, lansat prin 
intermediul acestui comunicat de presă, poartă titlul „De ce 
NU vrem să ştim cât teren agricol NU mai aparține 
românilor”. 


Iniţial, mi-am propus să lansez această lucrare la Biblioteca 
Judeţeană Dinicu Golescu Argeş, considerând acest spaţiu 
adecvat pentru prezentarea publică a unei cărţi. Cu toate 
acestea, în ciuda faptului că sala de conferinţe destinată 
autorilor este frecvent închisă, am primit un refuz 
categoric din partea directoarei Voinicu Mihaela, cu 
următoarea justificare: „Acum nu se poate ... Discutăm 
după finalizarea campaniei electorale, respectiv 8 
decembrie 2024." Menţionez faptul că în săptămâna 18-22 

noiembrie 2024, în sala de conferinţe a Bibliotecii Judeţene 
Dinicu Golescu Argeş, este organizat un singur eveniment, 
respectiv în data de 21 noiembrie 2024. În restul zilelor, sala 
este încuiată. 


Eu personal nu reușesc să înțeleg în ce mod o carte dedicată 
problemelor terenurilor agricole ar putea afecta imaginea 
Bibliotecii Judeţene Dinicu Golescu Argeş sau cum ar putea 
influenţa negativ formațiunea politică care o sprijină pe 
doamna Voinicu. În aceste condiţii, am hotărât să recurg la 
ajutorul presei şi la reţelele de socializare pentru promovarea 
cărții. 


Cu respect, 
dr. Aurelian Buliga-Ştefănescu 


Mai jos vă prezint în detaliu demersurile pe care le- 
am întreprins pentru culegerea de informaţii. 


În anul 2022, am adresat o cerere de informaţii de interes 
public către instituţiile reprezentative ale statului român, 
având ca scop clarificarea proporţiei de teren agricol care nu 
mai aparţine cetăţenilor români şi obţinerea unei actualizări 
a informaţiilor disponibile în urma declaraţiei prezidenţiale. 
De asemenea, am solicitat detalii privind repartiţia 
geografică a terenurilor înstrăinate. Cu toate acestea, 
răspunsurile primite s-au dovedit a fi dezamăgitoare. 
Conform datelor furnizate, nicio instituţie publică din 
România nu deţine informaţii clare referitoare la suprafeţele 
de teren agricol care au intrat în posesia entităţilor străine. 

Această constatare a condus la publicarea primului volum al 


seriei „ACAPARAREA ȘI ÎNSTRĂINAREA TERENURILOR 


AGRICOLE”, intitulat „De ce NU vrem să ştim cât teren 


agricol NU mai aparţine românilor”. 


Volumul este structurat în trei părţi distincte: (1) o analiză 
ştiinţifică a fenomenului de acaparare şi înstrăinare a 
terenurilor agricole, (2) prezentarea unei investigaţii 
jurnalistice detaliate şi (3) o evaluare a perspectivei şi 
atitudinii clasei politice româneşti în faţa acestui proces de 


înstrăinare a pământului strămoşesc. 


În prima parte dedicată abordării ştiinţifice a 
fenomenului de acaparare şi înstrăinare a terenurilor 
agricole se regăsesc următoarele capitole: Capitolul 1 — 
Competiţia mondială pentru resurse în era globalizării; 
Capitolul 2 — Importanţa terenurilor agricole în dezvoltarea 
durabilă a comunităţilor rurale românești; Capitolul 3 — 
Acapararea şi înstrăinarea terenurilor agricole în România. 


Aspecte preliminarii. 


Partea a doua, care reprezintă abordarea 
jurnalistică, include răspunsurile primite la cererea de 


informaţii de interes public adresată următoarelor instituţii: 


Administraţia Prezidenţială, Guvernul României, Senatul 


României, Camera Deputaţilor, Consiliul Suprem de Apărare 

Credeţi că 
folosește României 
victoria lui Donald 
Trump? 


O Da 
O Nu 


(NE E 2) 


a Ţării, Institutul Naţional de Statistică, Ministerul 


Agriculturii şi Dezvoltării Rurale, Agenţia Naţională de 


Cadastru şi Publicitate Imobiliară, şi Academia de Ştiinţe 


Agricole şi Silvice „Gheorghe Ionescu-Şişeşti”. 


UI 


„La data de 20 iulie 2022, președintele României, respectiv 


Administraţia Prezidenţială, mi-a redirecționat solicitarea către 
Ministerul Agriculturii și Dezvoltării Rurale spre competenţă 
soluţionare; 


„La data de 18 iulie 2022, Guvernul României mi-a redirecționat 


solicitarea către Ministerul Agriculturii și Dezvoltării Rurale spre 
competenţă soluţionare; 


„La data de 18 noiembrie 2022, Senatul României a susţinut prin 


adresele nr. 1775/A/18.11.2022 respectiv XXXV/5501/28.11.2022 că 
informaţiile solicitate de subsemnatul cu privire la „suprafețele de teren 
agricol deţinute de persoane fizice/juridice străine nu fac parte din 
categoria informaţiilor produse și/sau gestionate de instituția noastră”. 


„La data de 21 noiembrie 2022, Camera Deputaţilor m-a informat că în 


România nu există informaţii statistice cu privire la numărul străinilor 

care deţin terenuri agricole dar, conform datelor din diferite surse, în 

prezent, până la 10% din suprafeţele agricole au ajuns în posesia unor 
investitori din afara Uniunii Europene, iar alte 20-30% sunt controlate 

de investitori din UE. 


„La data de 9 decembrie 2022, Consiliul Suprem de Apărare al Ţării a 


redirecționat solicitarea către Agenţia Naţională de Cadastru și 
Publicitate Imobiliară; 


„La data de 3 august 2022, Institutul Naţional pentru Statistică mi-a 


recomandat să mă adresez atât Agenţiei Naţionale de Cadastru și 
Publicitate Imobiliară cât și Oficiului Naţional al Registrului Comerţului. 
În plus, m-a asigurat că „la Recensământul General Agricol 2020, sunt 
colectate date privind suprafața agricolă utilizată, proprietate a cetățenilor 
străini (pentru anul agricol 2019-2020), informații ce vor fi diseminate la 
sfârșitul lunii decembrie din anul curent". 


„7. La data de 22 iulie 2022, Ministerul Agriculturii și Dezvoltării Rurale a 


răspuns că nu deţine informaţiile solicitate; 


La data de 9 august 2022, ANCPI mi-a recomandat să mă adresez 
Ministerului Agriculturii și Dezvoltării Rurale; 


„La data de 9 august 2022, Academia de Științe Agricole și Silvice 


„Gheorghe lonescu-Șișești” mi-a recomandat să mă adresez Institutului 

Naţional pentru Statistică deoarece întrebările „exced competențelor 
ASAS". 


În partea a treia a lucrării, după ce am identificat 
limitările şi dificultăţile întâmpinate de instituţiile statului 
român în procesul de identificare a suprafeţelor de teren 
agricol care nu mai aparţin cetăţenilor români, am 
considerat necesar să ofer partidelor politice oportunitatea 
de a-şi exprima punctul de vedere pe această temă. Astfel, la 
data de 28 iulie 2023, am transmis o solicitare de informaţii 
către 15 formaţiuni politice, aşteptând cu interes 
răspunsurile acestora. 


După o perioadă de peste 30 de zile fără răspunsuri, am 
retransmis cererile de informaţii la data de 11 septembrie 
2023, însoţite de un mesaj suplimentar prin care solicitam 
confirmarea primirii şi, dacă era posibil, numărul de 
înregistrare al solicitării. Din păcate, aceste aşteptări au fost 
în zadar, întrucât nici de această dată nu am primit nicio 
confirmare de primire şi niciun răspuns la întrebările 
adresate. 


În absenţa unei confirmări electronice, am recurs la 
transmiterea cererilor de informaţii prin intermediul Poştei 
Române, cu scopul de a obţine dovezi tangibile ale primirii 
acestora. Aceste dovezi de expediere şi confirmările primite 
sunt prezentate în lucrare. Cu toate acestea, până la data de 
5 noiembrie 2024, când cartea a fost transmisă pentru 
tipărire, nu am primit niciun răspuns din partea partidelor 
politice contactate. 

Aurelian 


BULIGA 


ACAPARAREA ŞI ÎNSTRĂINAREA 
TERENURILOR AGRICOLE 


Cercetarea începută în anul 
2022 a fost actualizată în 
acest an printr-un nou set de 
întrebări pe care le-am adresat 
atât preşedintelui KLAUS 
WERNER IOHANNIS 


(13.05.2024): 


1. Vă rog să-mi comunicaţi sursa informaţiei diseminată de președintele 
României, dl. Klaus lohannis, în anul 2016; să se precizeze dacă 
Administrația Prezidenţială a fost informată în scris sau verbal de faptul că 
„proprietari a 30% din terenul agricol din România sunt alții decât 
românii”; dacă a existat o comunicare scrisă vă rog cu deosebit respect să- 
mi comunicaţi studiul respectiv; 

2. Vă rog să-mi comunicaţi dacă președintele României, dl. Klaus lohannis, 
mai este îngrijorat de faptul că „proprietari a 30% din terenul agricol din 
România sunt alții decât românii”; 

3. Să explice președintele Românei, dl. Klaus lohannis, cum s-a manifestat și 
cum se manifestă „îngrijorarea”; 

4. Vă rog să-mi comunicaţi ce a făcut președintele României, dl. Klaus 
lohannis, pentru ca în România să existe transparență cu privire la 
proprietarii terenului agricol; 

5. Să-mi comunicaţi dacă președintele României, di. Klaus lohannis, știe și în 
anul 2024 cât la sută din terenul agricol din România se află în 
proprietatea cetățenilor străini sau a societăților comerciale cu acţionariat 
străin. 


cât și primului ministru ION-MARCEL CIOLACU 
(13.05.2024): 

1. Vă rog să-mi comunicaţi dacă prim ministrul României, dl. Marcel Ciolacu, 
este îngrijorat de faptul că în anul 2016 „proprietari a 30% din terenul 
agricol din România sunt alții decât românii”; 

2. Vă rog să-mi comunicaţi ce a făcut prim ministrul României, di. Marcel 
Ciolacu, pentru ca în România să existe transparență cu privire la 
proprietarii terenului agricol; 


3. Să-mi comunicaţi dacă prim ministrul României, dl. Marcel Ciolacu, știe cât 
la sută din terenul agricol din România se află în proprietatea cetățenilor 
străini sau a societăților comerciale cu acţionariat străin. 


La data de 03.06.2024 am fost informat de către 
Administraţia Prezidenţială prin adresa Nr. 
SG/7092/03.06.2024 că „Informaţiile solicitate ... nu 
privesc şi nu rezultă din activităţile Administraţiei 
Prezidenţiale, potrivit art. 2, lit. b) din Legea nr. 
544/2001”. 


Am fost informat de către Guvern că petiția mea a fost 
redirecţionată către Agenţia Domeniilor Statului, fără a fi 
supusă unei evaluări corespunzătoare. În final, SGG m-a 
informat prin adresa nr. 15C/5/REC/05.06.2024 că 
„reclamaţția administrativă este neîntemeiată în 
conformitate cu prevederile Legii nr. 544/2001 privind 
liberul acces la informațiile de interes public”. 

La iniţierea demersului de investigare a suprafeţelor de teren 
agricol deţinute de cetăţeni străini, nu anticipam că voi 
ajunge să promovez rezultatele acestei cercetări în contextul 
unei campanii electorale. Accelerarea finalizării primului 
volum a fost determinată de constatarea unui peisaj electoral 
în care discursul politic este dominat de atacuri la persoană 
şi promisiuni efemere, fără a aborda teme esenţiale pentru 


viitorul ţării. 


La data de 15 noiembrie 2024, am transmis, cu insistenţă, 
candidaţilor la funcţia de Preşedinte al României 
următoarele întrebări: 


= 


.„De ce NU vrem să știm cât teren agricol NU mai aparține românilor?” 
2. „De ce nu vrem să aflăm cât teren agricol este vândut cetăţenilor străini?” 


3.,„De ce a renunțat președintele Klaus Werner lohannis la „îngrijorarea“ sa 
legată de înstrăinarea terenurilor agricole?” 


4. „Este necesar sau nu să știm cât teren agricol a fost vândut străinilor?” 


Până în prezent, nu am primit niciun răspuns şi am rezerve 


cu privire la posibilitatea primirii vreunui răspuns în viitor. 


In încheiere, doresc să reformulez întrebările esenţiale ale 


cercetării: 


1. „La ce ne folosește să nu știm cât teren agricol nu mai aparține 
românilor?" 


2. „Mai au cetăţenii români dreptul la informaţie?" 
3. „De ce să nu cunoaștem cât teren agricol nu mai aparține românilor?" 


4. „Ce implicații are cunoașterea controlului asupra terenurilor agricole de 
către străini?" 


5. „Dacă aflăm adevărul, există riscul să ne trezim și să ne gestionăm mai 
eficient resursele, reducând astfel importurile de alimente?" 


&) Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informaţii de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

shush spune: 

Mai mult de 30%. 


4 RĂSPUNDE 


Multi romani anti spune: 


18 NOV. 2024 LA 15:49 


Foarte rar și mai spre deloc subiecte de o asemenea importanță mai răzbat în 
peisajul informaţiilor publice. 
Felicitări autorului! 


4 RĂSPUNDE 


ics spune: 


18 NOV. 2024 LA 15:53 


De ce ar fi aceasta o problemă? 

Terenurile pot aparține oricui - n-are importanţă - important este ca 
exploatarea lor să aducă beneficii în primul rând cetățenilor români (adică 
fabricile de bulion locale să aibă prioritate la achiziția roșiilor, morile să aibă 
prioritate la achiziţia de grâu etc) și ce rămâne n-are decât să fie exportat. 
Problema deci nu e faptul că non-românii deţin terenuri ci că nu avem mori 
în România care să preia producţia de grâu. 


4 RĂSPUNDE 


altfel decat spune: 


18 NOV. 2024 LA 16:17 


Altul ca Dinamo 1948: „Singur impotriva tuturor” ! Romanii n-au bani sa 
treaca strada, cum sa aiba terenuri pe care sa fie obligati sa le cultive ? 


Ceausila al vostru a saracit acest popor, mergeti la mormant si aprindeti 
lumanari, ca n-au TVA. 
4 RĂSPUNDE 


Lasă un răspuns 


Adresa ta de email nu va fi publicată. 


Comentează 


Nume * 


Email * 


Precizare: 

Ziarul Cotidianul își propune să găzduiască informaţii și puncte de vedere 
diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 
articolelor sau să se exprime doar pe seama aspectelor importante din viaţa 
lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spaţiului afectat, 
redacţia va modera comentariile, renunțînd la cele pe care le consideră 
nepotrivite. 

